41.ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 283 της 29 Απρ. / 15 Μαΐου 1976 (ΦΕΚ Α' 115). Περί καταβολής συμπληρωματικού βοηθήματος εις τους εκ της Υπηρεσίας αποχωρούντας λόγω συνταξιοδοτήσεως υπαλλήλους της Σχολής Τουριστικών Επαγγελμάτων. Έχοντες υπ' όψει: 1.Τας διατάξεις: α)Της παρ. β' του άρθρ.3 του Νόμ. 103/1975 ''περί καταβολής εφ' άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. απάσης της χώρας'', β)της παρ.4 του άρθρ.2 του Ν.Δ. 216/1974 ''περί συστάσεως Υπουργείου Προεδρίας Κυβερνήσεως'', γ)του άρθρ.92 της υπ' αριθ. 55455/1960 αποφάσεως του Υπουργού Προεδρίας Κυβερνήσεως ''περί εγκρίσεως Κανονισμού Οργανώσεως των Υπηρεσιών και Καταστάσεως του Προσωπικού της Σχολής Τουριστικών Επαγγελμάτων ''ΦΕΚ 486/1960 τ.Β. 2.Την από 31 Δεκ. 1975 απόφασιν του Διοικητικού Συμβουλίου της Σχολής Τουριστικών Επαγγελμάτων. 3.Την υπ' αριθ. 197/1976 γνωμοδότησιν του Συμβουλίου της Επικρατείας, προτάσει των Ημετέρων Προεδρίας Κυβερνήσεως, Οικονομικών και Κοινωνικών Υπηρεσιών Υπουργών, αποφασίζομεν: Άρθρ.1.-1.Η υπό του άρθρ.92 του Κανονισμού Οργανώσεως των Υπηρεσιών και Καταστάσεως Προσωπικού της Σχολής Τουριστικών Επαγγελμάτων'' (ΦΕΚ 486/1960 τ.Β') (ανωτ. αριθ. 18 α ) προβλεπομένη και καταβαλλομένη εις τους εν αυτώ αναφερομένους υπαλλήλους αποζημίωσις, συμπληρούται, εφ' όσον υπολείπεται κατά ποσόν της υπό του Νόμ. 103/1975 ''περί καταβολής εφ' άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. απάσης της χώρας'' (τόμ. 2 Α  σελ. 356, 03) προβλεπομένης τοιαύτης κατά τα εν τω νόμω τούτω καθοριζόμενα, ήτοι προϋποθέσεις, όρους, έκτασιν, ύψος και δικαιούχους της συμπληρωματικής ταύτης αποζημιώσεως. Άρθρ.2.-1.Επί του συνόλου των τακτικών αποδοχών και των πάσης φύσεως αμοιβών και απολαβών των υπαγομένων εις την ρύθμισιν του παρόντος  Δ/τος υπαλλήλων, επιβάλλεται από της πρώτης του μεθεπομένου της δημοσιεύσεως του παρόντος μηνός κράτησις εξ 1% υπέρ της Σχολής Τουριστικών Επαγγελμάτων. Προκειμένου περί υπαλλήλων εχόντων υπηρεσίαν άνω των 10 ετών η ως άνω κράτησις ορίζεται εις 3,75% επί των αυτών αποδοχών. Η κράτησις αύτη αποτελεί έσοδον της Σχολής Τουριστικών Επαγγελμάτων αναγραφόμενον εις τον προϋπολογισμόν της, κατά τας κειμένας διατάξεις δια σχηματισμόν κεφαλαίου αποζημιώσεως των εξερχομένων υπαλλήλων της, κατά τα υπό του προηγουμένου άρθρου οριζόμενα. 2.Εν περιπτώσει ανεπαρκείας των ούτω σχηματιζομένων κεφαλαίων δια την καταβολήν εφ' άπαξ χρηματικού βοηθήματος, συμπληρούνται κατά το υπολειπόμενον ποσόν, παρά της Σχολής Τουριστικών Επαγγελμάτων, αναγραφομένης πρός τούτο κατ' έτος εν τω προϋπολογισμώ αυτής σχετικής πιστώσεως, με δικαίωμα πάντοτε της Σχολής Τουριστικών Επαγγελμάτων να αναλαμβάνη το παρ' αυτής εισενεχθέν ποσόν εκ του, πρός τον σκοπόν τούτον, σχηματιζομένου κεφαλαίου. Άρθρ.3.-Το εν τη παρ.1 του άρθρ.1 του παρόντος Δ/τος αναφερόμενον συμπληρωματικόν βοήθημα καταβάλλεται μετά πάροδον έτους από της ισχύος του παρόντος. Άρθρ.4.-Η έναρξις ισχύος του παρόντος Δ/τος, άρχεται από της δημοσιεύσεως αυτού δια της Εφημερίδος της Κυβερνήσεως. Εις τον Ημέτερον επί της Προεδρίας της Κυβερνήσεως Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.